
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αναγνώριση ως Έλληνα του ομογενούς απόλιδα ΞΥΛΟΥ- 


ΡΑΚΗ Πέτρου του Γεωργίου. 1 

Πολιτογράφηση της αλλοδαπής ΤΣΙΛΙΑΝ Χριστίνας του Κε¬ 
βόρικ και άλλων (15) προσώπων.. 2 

Απαλλαγή από την υποχρέωση προσκόμισης αποδεικτικού 
Φορολογικής ενημερότητας της Εταιρείας «Α.Έ. ΚΛΩ¬ 
ΣΤΟΫΦΑΝΤΗΡΙΑ ΑΘΗΝΑ. 3 

Απαλλαγή από την υποχρέωση προσκόμισης αποδεικτικού 
Φορολογικής ενημερότητας της Εταιρείας «ΒΙΟΦΑΡΜ 
Α.Β.Ε.Ε.» για εκτελωνισμό πρώτων υλών. 4 

Απαλλαγή από την υποχρέωση προσκόμισης αποδεικτικού 
Φορολογικής ενημερότητας της Εταιρείας «ΒΙΟΝΥΛ 
Α.Β.Ε.Ε.». 5 

Απαλλαγή της Εταιρείας «ΕΛΛΗΝΙΚΑ ΥΑΛΟΥΡΓΕΙΑ 
ΕΛΕΥΣΙΝΟΣ ΘνΓΕΝδ Α.Ε.» από την υποχρέωση προ¬ 
σκόμισης αποδεικτικού ενημερότητας. 6 

Μείωση των συντελεστών καθαρού κέρδους των εμπορικών 
και βιομηχανικών επιχειρήσεων που λειτουργούν στις σει¬ 
σμόπληκτες περιοχές του Νομού Μεσσηνίας. 7 

Συμπληρωματική έγκριση ημερών κίνησης εκτός έδρας υπαλ¬ 
λήλων του Οργανισμού Βάμβακος, έτους 1989. 8 

Σύσταση προσωποπαγούς θέσης στο Νομαρχιακό Γενικό 
Νοσ/μείο Αγρίνιου. 9 

Χορήγηση άδειας άσκησης επαγγέλματος Κοινωνικού Λει¬ 
τουργού στη Ζαρουχλιώτη Μαρία του Βασιλείου.10 


Χορήγηση άδειας άσκησης επαγγέλματος Κοινωνικού Λει¬ 
τουργού στην Πουπουλούδη Χρυσούλα του Κων/νου. .. 11 

Χορήγηση άδειας άσκησης επαγγέλματος Κοινωνικού Λει¬ 
τουργού στη Βαχατέλα Αγγελική του Γρηγορίου. ..... 12 

Συμπλήρωση όρων Αποφάσεων - Συμβάσεων αρμοδιότητας 
Υπουργείου Βιομηχανίας, Ενέργειας και Τεχνολογίας. . 13 

Εκμίσθωση στους Χρήστο Ανδρεάδη, Δήμητρα Μπελεβεσλή 
και Ιωάννη Ταχάη γεωθερμικού δυναμικού στην περιοχή 
Σιδηροκάστρου Ν. Σερρών.14 

Τροποποίηση της 67892/12.10.1984 απόφασης του 
Υπουργού Εσωτερικών.15 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

< 1.1 

Αναγνώριση ως Έλληνα του ομογενούς απόλιδα ΞΥΛΟΥΡΑΚΗ Πέ¬ 
τρου του Γεωργίου. 

Ο ΥΠΟΥΡΓΟΣ ΕΣΩΤΕΡΙΚΟΝ 

Με την 20401/12.7.1989 απόφαση του Υπουργού Εσωτερικών, 
ανεγνωρίσθη ως Έλληνας, ο ομογενής άπολης ΞΥΛΟΥΡΑΚΗΣ Πέ¬ 
τρος του Γεωργίου. 

Ο ΥΠΟΥΡΓΟΣ 

Ν. ΚΩΝΣΤΑΝΤΟΠΟΥΛΟΣ 
- ψ - 

(2) 

Πολιτογράφηση της αλλοδαπής ΤΣΙΛΙΑΝ Χριστίνας του Κεβόρικ και 
άλλων (15) προσώπων. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την 41116/12.7.1989 απόφαση του Υπουργού Εσωτερικών, 
έγινε δεκτή η από 23.2.1987 αίτηση πολιτογραφήσεως της αλλογε¬ 
νούς αλλοδαπής ΤΣΙΛΙΑΝ Χριστίνας του Κεβόρικ, για απόκτηση της 
Ελληνικής Ιθαγένειας. 

Με την 41117 όμοια με την ίδια παραπάνω χρονολογία, έγινε δεκτή 
η από 23.2.1987 αίτηση πολιτογραφήσεως της αλλογενούς αλλοδα¬ 
πής ΤΣΙΛΙΑΝ Πολυξένης του Κεβόρικ. για απόχτηση της Ελληνικής 
Ιθαγένειας. 

Με την 5065 όμοια με την ίδια παραπάνω χρονολογία, έγινε δεκτή η 
από 8.6.1988 αίτηση πολιτογραφήσεως του οιλλογενούς αλλοδαπού 
ΑΛ ΧΑΛΑΛ Γεώργιου του Αμπντού, για απόκτηση της Ελληνικής Ιθα¬ 
γένειας. 

Με την 74567/88 όμοια με την ίδια παραπάνω χρονολογία, έγινε 
δεκτή η από 21.1.1988 αίτηση πολιτογραφήσεως της ομογενούς αλλο¬ 
δαπής ΠΑΣΠΑΛΙΔΟΥ Σοφίας του Χαραλάμπους, για απόχτηση της 
Ελληνικής Ιθαγένειας. 

Με την 4595 όμοια με την ίδια παραπάνω χρονολογία, έγινε δεκτή η 
από 21.7.1988 αίτηση πολιτογραφήσεως της αλλογενούς αλλοδαπής 
ΑΝΤΖΟΡΕΣ Μύρνα του Βισέντε, για απόκτηση της Ελληνικής Ιθαγέ¬ 
νειας. 

Με την 72301/88 όμοια με την ίδια παραπάνω χρονολογία, έγινε 
δεκτή η από 26.1.1980 αίτηση πολιτογραφήσεως του αλλογενούς αλ¬ 
λοδαπού ΜΧΩΑΜΕΝΤΑΝΗ Μωχάμετ - Ιωάννη του Σόμπχυ, για 
απόκτηση της Ελληνικής Ιθαγένειας. 

Με την 20519 όμοια με την ίδια παραπάνω χρονολογία, έγινε δεκτή 
η από 29.6.1988 αίτηση πολιτογραφήσεως της αλλογενούς αλλοδα¬ 
πής ΣΤΕΡΓΙΟΥ Εσθήρ — Γερτρούδης, Τζεραλντίν, συζύγου Νικολάου, 
το γένος ΜΑΚΚΗ, για απόκτηση της Ελληνικής Ιθαγένειας. 

Με την 22143 όμοια με την ίδια παραπάνω χρονολογία, έγινε δεκτή 
η από 28.4.1988 αίτηση πολιτογραφήσεως του αλλογενούς αλλοδα¬ 
πού ΖΩΡΖ Μαγκντί του Σούμπχι, για απόκτηση της Ελληνικής Ιθαγέ¬ 
νειας. 

Με την 23822 όμοια με την ίδια παραπάνω χρονολογία, έγινε δεκτή 
η από 23.8.1988 αίτηση πολιτογραφήσεως του αλλογενούς αλλοδα- 

πού ΑΜΠΝΤΕΛΜΑΛΕΚ Χαμπίμπ του Αζίζ, για απόκτηση της Ελλη¬ 
νικής Ιθαγένειας. 

Με την 22120 όμοια με την ίδια παραπάνω χρονολογία, έγινε δεκτή 
η από 18.11.1988 αίτηση πολιτογραφήσεως του αλλογενούς αλλοδα¬ 
πού ΕΚΟΥΓΚΟΥΕ Φέστους - Ολάντιπο του Γκαμπριέλ, για απόκτηση 
της Ελληνικής Ιθαγένειας. 

Με την 14938 όμοια με την ίδια παραπάνω χρονολογία, έγινε δεκτή 
η από 4.7.1988 αίτηση πολιτογραφήσεως του αλλογενούς αλλοδαπού 
ΜΠΙΣΤΥΓΚΑ (ΒΙδΖΤΥΟΑ) Βιεσλάβ του Μπολεσλάβ, για απόκτηση 
της Ελληνικής Ιθαγένειας. 

Με την 77370/88 όμοια με την ίδια παραπάνω χρονολογία, έγινε 
δεκτή η από 30.10.1987 αίτηση πολιτογραφήσεως της αλλογενούς 
αλλοδαπής ΕΜΠΟΡΙΔΟΥ Νικολέττας συζ. Κων/νου, για απόκτηση 
της Ελληνικής Ιθαγένειας. 

Με την 16922 όμοια με την ίδια παραπάνω χρονολογία, έγιναν δε¬ 
κτές οι από 25.10.1988 δύο (2) αιτήσεις πολιτογραφήσεως των ομογε¬ 
νών αλλοδαπών Αντρέ και Εμίλ ΧΑΝΤΑΝΤ του Ελία, για απόκτηση 
της Ελληνικής Ιθαγένειας. 

Με την 7891 όμοια με την ίδια παραπάνω χρονολογία, έγινε δεκτή η 
από 29.3.1988 αίτηση πολιτογραφήσεως του ομογενούς αλλοδαπού 
ΧΙΩΤΑΚΗ Εμμανουήλ του Νικολάου, για απόκτηση της Ελληνικής 
Ιθαγένειας. 

Με την 32024 όμοια με την ίδια παραπάνω χρονολογία, έγινε δεκτή 
η από 16.5.89 αίτηση πολιτογραφήσεως της ομογενούς αλλοδαπής 
ΒΛΑΧΟΥ Ευστάθιος του Γεωργίου, για απόκτηση της Ελληνικής Ιθα¬ 
γένειας. 

Ο ΥΠΟΥΡΓΟΣ 

Ν. ΚΩΝΣΤΑΝΤΟΠΟΥΛΟΣ 
-- 

Αριθ. 2055340/6220 - 11/0016 (3) 

Απαλλαγή από την υποχρέωση προσκόμισης αποδεικτικού Φορολογι¬ 
κής ενημερότητας της Εταιρείας «Α.Ε. ΚΛΩΣΤΟΫΦΑΝΤΗΡΙΑ 

ΑΘΗΝΑ». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις των άρθρων 9 και 10 του Ν. 2097/1952 «περί ρυθ- 
μίσεως ειδικών τινών περιπτώσεων εφαρμογής του Νόμου περί ειαπρά- 
ξεως Δημοσίων εσόδων και άλλων τινών διατάξεων». 

2. Την απόφασή μας 247793/1956 «περί αποδεικτικού ενημερότη¬ 
τας των προς το Δημόσιο χρεών, όπως τροποποιήθηκε και συμπληρώ¬ 
θηκε μεταγενέστερα». 

3. Το γεγονός ότι η Εταιρεία «Α.Ε. ΚΛΩΣΤΟΫΦΑΝΤΗΡΙΑ 
ΑΘΗΝΑ» έχει τεθεί υπό ειδική εκκαθάριση, σύμφωνα με τις διατάξεις 
του άρθρου 9 του Ν. 1386/1983. 

4. Την απόφασή μας 2029557/3288 - 11/24.4.89, με την οποία 
απαλλάξαμε την παραπάνω Εταιρεία από την υποχρέωση προσκόμισης 
αποδεικτικού φορολογικής ενημερότητας, για τα χρέη της προς το Δη¬ 
μόσιο μέχρι 31.5.1989. 

5. Το από 28.6.89 αίτημα του εκκθαριστή της παραπάνω εταιρείας 
για συνέχειαη της απαλλαγής από την υποχρέωση προσκόμισης αποδει¬ 
κτικού φορολογικής ενημερότητας, όπου αυτό απαιτείται, αποφασί¬ 
ζουμε: 

Παρατείνουμε μέχρι 11.8.89 την ισχύ της απόφασής μας αριθμ. 
2029557/3288 - 11/24.4.89, με την οποία απαλλάξαμε την υπό ει¬ 
δική εκκαθάριση εταιρεία «Α.Ε. ΚΛΩΣΤΟΫΦΑΝΤΗΡΙΑ ΑΘΗΝΑ» 
από την υποχρέωση προσκόμισης αποδεικτικού φορολογικής ενημερό¬ 
τητας για τα χρέη της προς το Δημόσιο, όπου αυτό απαιτείται. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 11 Ιουλίου 1989 

Ο ΥΠΟΥΡΓΟΣ 

ΑΝΤ. ΣΑΜΑΡΑΣ 


Αριθ. 2050104/5556 - 11/0016 (4) 

Απαλλαγή από την υποχρέωση προσκόμισης αποδεικτικού Φορολογι¬ 
κής ενημερότητας της Εταιρείας «ΒΙΟΦΑΡΜ Α.Β.Ε.Ε.» για εκτε- 
λωνισμό πρώτων υλών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις των άρθρων 9 και 10 του Ν. 2097/1952 «περί ρυθ- 
μίσεως ειδικών τινών περιπτώσεων εφαρμογής του Νόμου περί εισπρά- 
ξεως Δημοσίων εσόδων και άλλων τινών διατάξεων». 

2. Την απόφασή μας 247793/1956 (ΦΕΚ 199Β')«περί αποδεικτι¬ 
κού ενημερότητας των προς το Δημόσιο χρεών», όπως τροποποιήθηκε 
και συμπληρώθηκε μεταγενέστερα. 

3. Το γεγονός ότι η Εταιρεία «ΒΙΟΦΑΡΜ Α.Β.Ε.Ε.» έχει τεθεί υπό 
ειδική εκκαθάριση, σύμφωνα με τις διατάξεις του άρθρου 7 του Ν. 

1386/1983. 

4. Το αριθ. 61/9.6.89 αίτημα του εκκαθαριστή της παραπάνω 
Εταιρείας για απαλλαγή της από την υποχρέωση προσκόμισης αποδει¬ 
κτικού φορολογικής ενημερότητας προς εκτελωνισμό πρώτων υλών, 
για διευκόλυνση του έργου της εκκαθάρισης, αποφασίζουμε: 

Απαλλάσσουμε μέχρι 11.8.1989 την υπό ειδική εκκαθάριση Εται¬ 
ρεία «ΒΙΟΦΑΡΜ Α.Β.Ε.Ε.» από την υποχρέωση προσκόμισης αποδει¬ 
κτικού φορολογικής ενημερότητας για εκτελωνισμό πρώτων υλών. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 11 Ιουλίου 1989 

Ο ΥΠΟΥΡΓΟΣ 

ΑΝΤ. ΣΑΜΑΡΑΣ 
- Φ - 

Αριθ. 2049411/5460 - 11/0016 (5) 

Απαλλαγή από την υποχρέωση προσκόμισης αποδεικτικού Φορολογι¬ 
κής ενημερότητας της Εταιρείας «ΒΙΟΝΥΛ Α.Β.Ε.Ε.». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις των άρθρων 9 και 10 του Ν. 2097/1952 «περί ρυθ- 
μίσεως ειδικών τινών περιπτώσεων εφαρμογής του Νόμου περί εισπρά- 
ξεως Δημοσίων εσόδων και άλλων τινών διατάξεων». 

2. Την απόφασή μας 247793/1956 «περί αποδεικτικού ενημερότη¬ 
τας των προς το Δημόσιο χρεών», όπως τροποποιήθηκε και συμπληρώ¬ 
θηκε μεταγενέστερα. 

3. Το γεγονός ότι η Εταιρεία «Α.Β.Ε.Ε. ΒΙΟΝΥΛ» έχει τεθεί υπό ει¬ 
δική εκκαθάριση, σύμφωνα με τις διατάξεις του άρθρου 9 του Ν. 1386/ 
1983. 

4. Το από 7.6.1989 αίτημα του εκκαθαριστή της παραπάνω Εται¬ 
ρείας για απαλλαγή της από την υποχρέωση προσκόμισης αποδεικτικού 
φορολογικής ενημερότητας για τα χρέη της προς το Δημόσιο, προς διευ¬ 
κόλυνση του έργου της εκκαθάρισης, αποφασίζουμε: 

Απαλλάσουμε μέχρι 11.8.89 την υπό ειδική εκκαθάριση Εταιρεία 
«Α.Β.Ε.Ε. ΒΙΟΝΫΛ» από την υποχρέωση προσκόμισης αποδεικτικού 
φορολογικής ενημερότητας για τα χρέη της προς το Δημόσιο, όπου αυτό 
απαιτείται. . 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 11 Ιουλίου 1989 

Ο ΥΠΟΥΡΓΟΣ 

ΑΝΤ. ΣΑΜΑΡΑΣ 
-*- 

Αριθ. 20588599/6714 (6) 

Απαλλαγή της Εταιρείας «ΕΛΛΗΝΙΚΑ ΥΑΛΟΥΡΓΕΙΑ ΕΛΕΥΣΙΝΟΣ 
0ΨΕΝ5 Α.Ε.» από την υποχρέωση προσκόμισης αποδεικτικού ενη¬ 
μερότητας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 9 και 10 Ν. 2097/1952. 

2. Την απόφασή μας 247793/1956 (ΦΕΚ 199/1956 τ.Β’) «περί 
αποδεικτικού φορολογικής ενημερότητας των προς το Δημόσιο χρεών». 

3. Το γεγενός ότι η Εταιρεία «ΕΛΛΗΝΙΚΑ ΥΑΛΟΥΡΓΕΙΑ ΕΛΕΥ- 
ΣΙΝΟΣ - ΟΨΕΝ5 Α.Ε.» έχει τεθεί υπό ειδική εκκαθάριση σύμφωνα με 

τις διατάξεις του άρθρου 7 Ν. 1386/1983, με την απόφαση 418/ 
29.6.87 (ΦΕΚ 345/1987 τ.Β') του Υφυπουργού Βιομηχανίας Ενέρ¬ 
γειας και Τεχνολογίας. 

4. Την αριθ. 73/14.6.89 αίτηση του εκκαθαριστή της παραπάνω 
ι Εταιρείας με την οποία ζητά απαλλαγή από την υποχρέωση προσκόμι- 
: σης αποδεικτικού ενημερότητας για τα χρέη της Εταιρείας προς το Δη- 
ί μόσιο, αποφασίζουμε: 

Απαλλάσουμε μέχρι 11.8.89 την υπό ειδική εκκαθάριση Εταιρεία 
1 «ΕΛΛΗΝΙΚΑ ΥΑΛΟΥΡΓΕΙΑ ΕΛΕΥΣΙΝΟΣ - ΟΨΕΝ5 Α.Ε.» από την 
υποχρέωση προσκόμισης αποδεικτικού ενημερότητας για τα χρέη της 
προς το Δημόσιο, όπου αυτό απαιτείται, προς διευκόλυνση του έργου 
της εκκαθάρισης. 

Αθήνα, 11 Ιουλίου 1989 

Ο ΥΠΟΥΡΓΟΙ 

ΑΝΤ. ΣΑΜΑΡΑΣ 

| - *- - ■— 

| Αριθ. 1080000/15250 (7) 

Μείωση των συντελεστών καθαρού κέρδους των εμπορικών και βιομη¬ 
χανικών επιχειρήσεων που λειτουργούν στις σεισμόπληκτες περιοχές 

του Νομού Μεσσηνίας. 

! Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 31 παράγρ. 2 του II. Δ/τος 129/1989 
«περί φορολογίας του εισοδήματος», με τις οποίες παρέχεται νομοθετική 
εξουσιοτότηση στον Υπουργό Οικονομικών να καθορίζει τους συντελε¬ 
στές καθαρού κέρδους των εμπορικών και βιομηχανικών επιχειρή- 

| σεων. 

2. Τις διατάξεις της αριθ. 131/1.10.1986 πράξεως του Υπουργι- 
; κού Συμβουλίου στην οποία αναφέρονται οι περιοχές που πλήγηκαν από 

τους σεισμούς της 13ης και 15ης Σεπτεμβρίου 1986 στο Νομό Μεσση¬ 
νίας. 

3. Τις εκτεταμέντες ζημιές που δημιουργήθηκαν από τους σεισμούς 
! αυτούς και την ανάγκη ενισχύσεως για το λόγο αυτό της επιχειρηματι¬ 
κής δραστηριότητας στις πληγείσες περιοχές. 

' 4. Την αριθ. Ε. 8029/1104/ΠΟΛ. 202/19.6.1987 απόφασή μας 

με την οποία μειώθηκαν για τις χρήσεις 1987 και 1988 οι συντελεστές 
καθαρού κέρδους των εμπορικών και βιομηχανικών επιχειρήσεων που 
λειτουργούν στις παραπάνω σεισμόπληκτες περιοχές, αποφασίζουμε: 

Μειώνουμε για τις χρήσεις 1989 και 1990 κατά 30%, τους συντε¬ 
λεστές προσδιορισμού των καθαρών κερδών των εμπορικών και βιομη¬ 
χανικών επιχειρήσεων που λειτουργούν στις σεισμόπληκτες περιοχές 
του Νομού Μεσσηνίας, οι οποίες αναφέρονται στην παραπάνω πράξη 
του Υπουργικού Συμβουλίου. 

Άν στις σεισμόπληκτες αυτές περιοχές λειτουργούν υποκαταστή¬ 
ματα επιχειρήσεων των οποίων η έδρα βρίσκεται σε άλλη περιοχή, η 
μείωση του συντελεστή καθαρού κέρδους αφορά μόνο τα ακαθάριστα 
έσοδα ή τις αγορές του υποκαταστήματος. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 5 Ιουλίου 1989 

Ο ΥΠΟΥΡΓΟΣ 

ΑΝΤ. ΣΑΜΑΡΑΣ 

-*- 

Αριθ. 26470 (8) 

Συμπληρωματική έγκριση ημερών κίνησης εκτός έδρας υπαλλήλων του 
Οργανισμού Βάμβακος, έτους 1989. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

2. Τις διατάξεις του Ν. 65/1973 «περί δαπανών κινήσεως των τα¬ 
κτικών πολιτικών δημοσίων υπαλλήλων». 

3. Τις διατάξεις του Ν. 1505/84, όπως συμπληρώθηκα και βελτιώ¬ 
θηκε με αυτές του Ν. 1810/88, «περί αναδιάρθρωσης μισθολογίου 
προσωπικού της Δημόσιας Διοίκησης και άλλες συναφείς διατάξεις». 

4. Την αριθ. 1700/13.2.1976 (ΦΕΚ 271/1976 τ.Β’) απόφαση 
του Υπουργείου Προεδρίας της Κυβέρνησης «περί καθορισμού του αριθ¬ 
μού των επιτρεπόμενων ημερών παραμονής εκτός έδρας των πολιτικών 
δημοσίων υπαλλήλων και υπαλλήλων Ν.Π.Δ.Δ.», όπως έχει τροπποιη- 


θεί και συμπληρωθεί μεταγενέστερα. 

5. Την αριθ. Δ.Ι.Ο.Δ./Φ.60/Ι/Α4061/20.3.84 (ΦΕΚ 155/1984 
τ.Β’) κοινή απόφαση των Υπουργών Προεδρίας της Κυβέρνησης κ.λπ. 
«περί μεταφοράς αρμοδιοτήτων του Υπουργείου Προεδρίας της Κυβέρ¬ 
νησης στ’ άλλα Υπουργεία». 

6. Το αριθ. 227/Ζ’ 17/6.4.1989 απόσπασμα πρακτικού του Διοι¬ 
κητικού Συμβουλίου του Οργανισμού Βάμβακος καθώς και το αριθ. 
8448/30.6.1989 έγγραφο του παραπάνω Οργανισμού, για συμπλη¬ 
ρωματική έγκριση ημερών εκτός έδρας δύο (2) ταξινόμων - τεχνολό¬ 
γων (Μέτρων ΕΟΚ), για το α’ εξάμηνο του έτους 1989. 

7. Την αριθ. 5470/11.4.89 απόφασή μας «Έγκριση ημερών κίνη¬ 
σης εκτός έδρας υπαλλήλων του Οργανισμού Βάμβακος, έτους 1989». 

8. Την αριθ. 236895/7.4.88 απόφαση «για τη μεταβίβαση αρμο¬ 
διοτήτων», αποφασίζουμε: 

Τροποποιούμε την αριθ. 5470/11.4.89 απόφασή μας ως προς την 
κατηγορία Β’ ΓΙεριφεριακές Υπηρεσίες, περίπτωση 4β’, η οποία διαμορ¬ 
φώνεται με την προσθήκη της περιπτώσεως 4γ ως κάτωθι: 


α/α Κατηγορία υπαλλήλων Ημέρες εκτός έδρας 

κατά εξάμηνο 


Α’ Β’ 

Β’. Περιφερειακές Υπηρεσίες 
4β. Δέκα εννέα (19) Ταξινόμοι - Τεχνολόγοι - 

(Μέτρων ΕΟΚ) 5 25 

4γ. Δύο (2) Ταξινομόνοι - Τεχνολόγοι 

(Μέτρων ΕΟΚ) 15 25 

Η απόφαση αυτή που η ισχύς της αρχίζει την 1 Ιανουάριου 1989 να 
δημοσιευθεί στην Εφημερίδα της Κυβερνήσεως. 

Ο Γενικός Γραμματέας 
ΝΙΚΟΛΑΟΣ ΨΥΛΛΑΚΗΣ 
-♦- 

Αριθ. Δ2γ/οικ. 23539 (9) 

Σύσταση προσωποπαγούς θέσης στο Νομαρχιακό Γενικό Νοσ/μείο 

Αγρίνιου. 

Ο ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α. Τις διατάξεις του άρθρου 20 παραγρ. 12 - 18 του Νόμου 1735/ 
87. · 

β. Την κοινή Υπουργική απόφαση Προεδρίας 1 της Κυβέρνησης και 
Υγείας, Πρόνοιας και Κοινών. Ασφαλίσεων αριθ. Δ2γ/οικ. 22451/ 
29.6.89 «Μεταφορά και κατάταξη υπαλλήλου που πλεονάζει στη ΔΕ- 
ΠΑΝΟΜ», αποφασίζουμε: 

Διαπιστώνουμε τη σύσταση μιάς (1) προσωποπαγούς θέσης με σχέση 
εργασίας ιδιωτικού Δικαίου αορίστου χρόνου Εργοδηγού στο Νομαρ¬ 
χιακό Γενικό Νοσοκομείο Αγρίνιου, στην οποία θέση έχει μεταφερθεί με 
1 ""Ι (β) σχετική κοινή Υπουργική απόφαση υπάλληλος με σύμβαση αορί¬ 
στου χρόνου από τη Δημόσια Επιχείρηση Ανέγερσης Νοσηλευτικών μο¬ 
νάδων (ΔΕΠΑΝΟΜ), όπου πλεόναζε. 

Η διαπιστωτική πράξη αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 11 Ιουλίου 1989 

Ο ΥΠΟΥΡΓΟΣ 

ΜΙΛΤΙΑΔΗΣ ΕΒΕΡΤ 
- V - 

Αριθ. Γ6α/1842 . (10) 

Χορήγηση άδειας άσκησης επαγγέλματος Κοινωνικού Λειτουργού στη 
Ζαρουχλιώτη Μαρία του Βασιλείου. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/1842/13.7.1989 έχει χορηγηθεί στην Ζαρουχλι- 

ώτη Μαρία του Βασιλείου άδεια άσκησης επαγγέλματος Κοινωνικού 
Λειτουργού. 

Αθήνα, 13 Ιουλίου 1989 

Με εντολή Υπουργού 
Ο Διευθυντής 
X. ΠΑΠΑΔΟΠΟΤΛΟΣ 

- ♦- 

Αριθ. Γ6α/1844 (11) 

Χορήγηση άδειας άσκησης επαγγέλματος Κοινωνικού Λειτουργού στην 
Πουπουλούδη Χρυσούλα του Κων/νου. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/1844/13.7.89 έχει χορηγηθεί στην Πουπουλούδη 
Χρυσούλα του Κων/νου άδεια άσκησης επαγγέλματος Κοινωνικού Λει¬ 
τουργού. 

Αθήνα, 13 Ιουλίου 1989 

Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 

-ψ- 

Αριθ. Γ6α/1837 (12) 

Χορήγηση άδειας άσκησης επαγγέλματος Κοινωνικού Λειτουργού στη 
Βαχατέλα Αγγελική του Γρηγορίου. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/1837/12.7:1989 έχει χορηγηθεί στην Βαχατέλα 
Αγγελική του Γρηγορίου άδεια άσκησης επαγγέλματος Κοινωνικού 
Λειτουργού. : / 

„ι Άθήνα, 12 Ιουλίου 1989 

Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 

- 4 - 

Αριθ. Φ29.9.10.13/8014 (13) 

Συμπλήρωση όρων Αποφάσεων - Συμβάσεων αρμοδιότητας Υπουρ¬ 
γείου Βιομηχανίας, Ενέργειας και Τεχνολογίας. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Τις αποφάσεις μου; με αρ. Φ29.10/7668/85 (ΦΕΚ 361/ΤΒ’/ 

31.5.85) , Φ29.13/οικ. 10021/86 (ΦΕΚ 663/τΒ·/2.10.86), 
Φ29.9/οικ. 11314/85 (ΦΕΚ 503/τΒ/21.8.85 και 710/τΒ7 

22.11.85) που οιναφέρονται οιντίστοιχα στην εκμίσθωση στη ΔΕΗ του 
δικαιώματος οιναζήτησης έρευνιχς και εκμετάλλευσης του ΓΘΔ των νή¬ 
σων Μήλου - Κιμώλου - Πολυαίγου - Λέσβου και Νισύρου. 

2. Το υπ’ αρ. 8014/88 έγγραφο της ΔΕΗ με το οποίο η μισθώτρια 
ΔΕΗ ζητεί τη συμπλήρωση της παρ. 3 του άρθρου 2 (Ερευνητικές εργα¬ 
σίες) των παραπάνω αποφάσεων με την προσθήκη στο τέλος της παρά¬ 
ταξης «με την προϋπόθεση της ανταγωνιστικότητας». 

3. Την ανάγκη διευκρίνισης του αρθρ. 6 (Μίσθωμα) της Φ29.10/ 
668/85 προοιναφερόμενης Απόφασής μας όσον αφορά την καταβολή 
μισθώματος. 

4. Τη σωστή αξιοποίηση της γεωθερμικής ενέργειας, αποφασί¬ 
ζουμε: 

Συμπληρώνουμε: 

1) την παράγραφο 3 του άρθρου 2 (Ερευνητικές εργασίες) την υπ’ αρ. 

Φ29.10/7668/85, Φ29.13/οικ. 1001/86 και Φ29.9/οικ. 

11314/85 Αποφάσεων - Συμβάσεων έκμίσθωσης στη ΔΕΗ του δικαι¬ 
ώματος οιναζήτησης, έρευνας και εκμετάλλευσης γεωθερμικού δυναμι¬ 
κού των νήσων Μήλου - Κιμώλου - Πολυαίγου - Λέσβου και Νισύρου 
αντίστοιχα, με την εξής προσθήκη στο τέλος της τελευταίας πρότασης: 
«και με την προϋπόθεση οινταγωνιστικότητα». 

2) Το άρθρο 6 (Μίσθωμα) της Φ29.10/7668/85 (ΦΕΚ 361/τΒ'/ 

31.5.85) απόφασης έκμίσθωσης στη ΔΕΗ του δικαιώματος αναζήτη¬ 


σης έρευνας και εκμετάλλευσης του ΓΘΔ του νησιωτικού συμπλέγματος 
Μήλου Κιμώλου - Πολυαίτου στην πρώτη παράγραφο αυτού όπου ορί¬ 
ζεται ότι: 

«κατά τη διάρκεια λειτουργίας της πειραματικής μονάδας η μισθώ- 
τρια ΔΕΗ θα καταβάλλει στο Δημόσιο πάγιο μίσθωμα ανερχόμενο στο 
ποσό του ενός (1) εκατομμυρίου 8ρχ.» όπου αναφέρεται ο όρος πάγιο μί¬ 
σθωμα συμπληρώνεται με την προσθήκη «ετήσιο...» με πρώτη εφαρ¬ 
μογή από 1.1.1989. 

Η παρούσα απόφαση ισχύει από τη δημοσίευσή της στην Εφημερίδα 
της Κυβερνήσεως. 

Αθήνα, 14 Ιουλίου 1989 

• Ο ΥΠΟΥΡΓΟΣ 

ΜΙΧ. ΠΑΠΑΚΩΝΣΤΑΝΤΙΝΟΥ 

- -4 -- . . . 

Αριθ. Φ. 2926/8506 (14) 

Εκμίσθωση στους Χρήστο Ανδρεάδη, Δήμητρα Μπελεβεσλή και Ιωάννη 

Ταχάη γεωθερμικού δυναμικού στην περιοχή Σιδηροκάστρου Ν. 

Σερρών. 

Ο ΥΠΟΥΡΓΟΣ 

ΒΙΟΜ/ΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Μεταλλευτικού Κώδικα και ειδικότερα τα άρθρα 
143 και 144. 

2. Το Νόμο 1232/1982 «περί επαναφοράς σε ισχύ, τροποποίηση και 
συμπλήρωση των διατάξεων του Ν.Δ. 4352/64 και άλλες διατάξεις» 
σε συνδυασμό με την απόφαση ν~3Η/Φ9.6/3/26.4.82 (ΦΕΚ 217/ 
τ.Β’/26.4.82), με την οποία καταργήθηκε το Συμβούλιο Μεταλ¬ 
λείων. 

3. Το Ν. 1475/84 (ΦΕΚ 131/11.9.84) για την «Αξιοποίηση του 
γεωθερμικού δυναμικού» της Χώρας και ειδικότερα το άρθρο 2 παραγρ. 
3. 

4. Την από 23.3.88 αίτηση των Χρήστου Ανδρεάδη, Δήμητρας 
Μπελεβεσλή και Ιωάννη Ταχαή, με την οποία ζητούν να τους παραχω- 
ρηθεί το δικαίωμα εκμετάλλευσης της πηγής - γεώτρησης γεωθερμι¬ 
κής ενέργειας 582, που εκτελέστηκε από το ΙΓΜΕ στην περιφέρεια Σι- 
δηροκάστρου Νομού Σερρών. 

5. Τα στοιχεία (βεβαιώσεις αγοράς συναλλάγματος) που προσκόμι¬ 
σαν οι αιτούντες στην Υπηρεσία μας και αποδεικνύουν την εισαγωγή 
στην Ελλάδα κεφαλαίων σε συνάλλαγμα τουλάχιστον στο ποσόν που 
απαιτείται για τη συμμετοχή τους στην επένδυση και που δεν είναι υπο¬ 
χρεωτικά εκχωρητέο στην Τράπεζα της Ελλάδος. 

Επειδή οι Χρήστος Ανδρεάδης, Δήμητρα Μπελεβεσλή και Ιωάννης 
Ταχαής εμπίπτουν στις διατάξεις του άρθρ. 2 παρ. 3 του Ν. 1475/84, 
εξομοιώνονται δηλαδή με γεωργικό συνεταιρισμό αποφασίζουμε: 

Εγκρίνουμε με τους όρους και περιορισμούς την εκμίσθωση στους 
Χρήστο Ανδρεάδη, Δήμητρα Μπελεβεσλή και Ιωάν. Ταχαή του δικαιώ¬ 
ματος έρευνας και εκμετάλλευσης του γεωθερμικού δυναμικού (ΓΘΔ) 
που περικλείεται στο μεταλλευτικό χώρο που έχει γεωμετρική μορφή 
κύκλου, με κέντρο τη γεώτρηση 882, που εκτέλεσε το ΙΓΜΕ και έχει 
συντεταγμένες Χ= -9435,53, Ψ= 3177,45. 

Οι παραπάνω συντεταγμένες αναφέρονται στο φύλο Χάρτη Νέο Πε- 
τρίται 1: 50.000 με φ=41° 15', λ= -0° 15’. 

Η ακτίνα του παραπάνω κύκλου είναι 200 μέτρα και το εμβαδόν του 
κύκλου είναι 125,60 στρέμματα περίπου. 

Άρθρο Ιο. 

Διάρκεια Μίσθωσης 

α) Η διάρκεια μίσθωσης ορίζεται σε δέκα πέντε (15) χρόνια. Ο Υπ. 
Βιομηχανίας, Ενέργειας και Τεχνολογίας, ύστερα από αίτηση των μι¬ 
σθωτών, που υποβάλλεται μέσα στον προηγούμενο από τη λήξη της μί¬ 
σθωσης χρόνο, μπορεί να παρατείνει τη διάρκεια της μίσθωσης σύμ¬ 
φωνα με τις ισχύουσες διατάξεις, εφ’ όσον κρίνει ότι από τους μισθωτές 
έχουν πραγματαοποιηθεί σοβαρές επενδύσεις για την εκμετάλλευση του 
παραπάνω γεωθερμικού δυναμικού. 

β) Δεν επιτρέπεται σιωπηρή αναμίσθωση. Οι μισθωτές είναι υποχρε¬ 
ωμένοι, μόλις λήξει η μίσθωση, να παραδώσουν τον παραπάνω (γεω¬ 
θερμικό) χώρο, διαφορετικά θα είναι υποχρεωμένοι να καταβάλλουν ως 
ποινική ρήτρα στο Δημόσιο δέκα χιλιάδες (10.000) δρχ. για κάθε 
ημέρα καθυστέρησης και επί πλέον τα μισθώματα που αναλογούν και 
τις λοιπές .επιβαρύνσεις. 

γ) Η εγκατάσταση των μισθωτών στον εκμισθούμενο μεταλλευτικό 

(γεωθερμικό) χώρο θα γίνει με δαπάνες των ίδιων και με πρωτόκολλο' 
παράδοσης και παραλαβής που θα υπογράφουν και οι δύο πλευρές, το 
Δημόσιο και οι μισθωτές. Το πρωτόκολλο παραλαβής θα πρέπει να γίνει 
μέσα σε δύο (2) μήνες από την ημέρα δημοσίευσης στην Εφημερίδα της 
Κυβέρνσης της παρούσας απόφασης. Εάν για οποιοδήποτε λόγο οι μι¬ 
σθωτές δεν συμπράξουν στην εμπρόθεσμη σύνταξη του πρωτόκολλου 
παράδοσης και παραλαβής του- μεταλλευτικού χώρου γεωθερμικής 
ενέργειας, η μίσθωση θεωρείται αυτοδίκαια λυμένη και η εγγύηση, που 
θα έχει κατατεθεί από τους μισθωτές, καταπίπτει υπέρ του Δημοσίου. 
Εξάλλου, εάν το Δημόσιο δεν προέλθει μέσα στην παραπάνω προθεσμία 
στις απαραίτητες ενέργειες για την παράδοση του παραπάνω χώρου, οι 
μισθωτές δικαιούνται να εγκατασταθούν σ’ αυτόν χωρίς τη σύμπραξη 
του Δημοσίου. 

Στην περίπτωση αυτή οι μισθωτές υποχρεούνται στη σύνταξη πρωτο¬ 
κόλλου απογραφής και παραλαβής, αντίγραφο του οποίου θα πρέπει να 
υποβάλλουν στο Υπ. ΒΕΤ σε δέκα (10) ημέρες από την κατά τα άνω πα¬ 
ραλαβή. 

’Αρθρο 2ο. 

Έρευνα 

Έρευνα επιτρέπεται αποκλειστικά και μόνο στον γεωθερμικό χώρο 
όπως περιγράφεται τοπογραφικά στην αρχή του διατακτικού της πα¬ 
ρούσας απόφασης και με τους εξής όρους και περιορισμούς: 

α) Οι μισθωτές έχουν υποχρέωση να διενεργήσουν γεωθερμική 
έρευνα σον παραπάνω χώρο με σκοπό την ανακάλυψη θερμών γεωθερ¬ 
μικών ρευστών (νερών), παροχής και θερμοκρασίας ικανών για την 
επαρκή θέρμανση, στη διάρκεια του χειμώνα, θερμοκηπίων έκτασης 
τουλάχιστον δεκαπέντε (15) στρεμμάτων. 

Η έρευνα θα συνίσταται στην εκτέλεση παραγωγικών γεωτρήσεων με 
βάση υδρογεωλογική μελέτη και πρόγραμμα συνοδευόμενο από προϋ¬ 
πολογισμό δαπάνης που θα υποβληθεί στον Υπ. ΒΕΤ προς έγκριση μέσα 
σε τρεις (3) μήνες από τη γνωστοποίηση αυτής της απόφασης στους μι¬ 
σθωτές. 

Μετά την εκτέλεση των παραπάνω γεωτρήσεων, που θα πρέπει να 
έχουν ολοκληρωθεί μέσα σε χρονική περίοδο έξι (6) μηνών από την 
έγκριση του προαναφερθέντος προγράμματος από τον ΥΒΕΤ, οι μισθω¬ 
τές υποχρεώνονται να υποβάλλουν έκθεση για τα αποτελέσματα της πα¬ 
ραπάνω γεωτρητικής έρευνας (στρώματα που διατρήθηκαν, υδροφόροι 
ορίζοντες που απαντήθηκαν, παροχή θερμού νερού, θερμοκρασία στο 
στόμιο εξόδου κ.λπ.). 

- Παράταση της ως άνω προθεσμίας για τέσσερες (4) ακόμη μήνες επι¬ 
τρέπεται ύστερα από έγκριση του ΥΒΕΤ, εφόπσον τα αποτελέσματα των 
προηγηθεισών ερευνών δεν κρίνονται ικανοποιητικά. 

β) Εκτέλεση άλλων γεωτρήσεων για την ανακάλυψη θερμών γεω¬ 
θερμικών ρευστών καθώς επίσης και νερού άρδευσης επιτρέπεται κάτω 
από τους όρους και τις προϋποθέσεις που αναφέρονται στο άρθρο 8 της 
παρούσας. 

γ) Το Δημόσιο έχει δικαίωμα παρακολούθησης των εργασιών εκτέ¬ 
λεσης των παραγωγικών γεωτρήσεων, μετά δε την ολοκλήρωση κάθε 
μίας από αυτές το ΙΓΜΕ έχει δικαίωμα να πραγματοποιεί δοκιμές με 
σκοπό τον έλεγχο τυχόν επιρροής σε κείμενες γεωτρήσεις θερμού νερού. 

δ) Σε περίπτωση ουσιαστικού επηρεασμού της παροχής των γειτονι¬ 
κών γεωτρήσεων και με την προϋπόθεση ότι η παροχή μίας ή περισσο¬ 
τέρων από τις γεωτρήσεις αυτές είναι ζωτικής σημασίας για εκμεταλ- ' 
λεύσεις που βασίζονται στη θερμική ενέργεια του θερμού νερού, το 
ΥΒΕΤ έχει δικαίωμα να διακόπτει μερικώς ή εξολοκλήρου την παροχή 
του θερμού νερού που ανακάλυψαν οι μισθωτές. 

ε) Παράλληλα το ΥΒΕΤ υποχρεώνεται να υποδεικνύει θέσεις μέσα 
στον εκμισθωμένο γεωθερμικό χώρο ή και έξω από αυτόν για την κατα¬ 
σκευή νέων γεωτρήσεων προς ανακάλυψη θερμού νερού. 

Οπωσδήποτε για τις πρόσθετες αυτές έρευνες των μισθωτών, ακόμη 
δε και σε περίπτωση μη ανακάλυψης γεωθερμικού ρευστού, ουδεμΐα εις 
βάρος του Δημοσίου απαίτηση επιτρέπεται. 

στ) Η θέση κατασκευής οποιασδήποτε παραγωγικής γεώτρησης 
προς ανακάλυψη θερμού νερού μέα στο εκμισθούμενο χώρο, και με τις 
επιφυλάξεις πάντα της προηγούμενης παραγράφου (γ), ορίζεται από τον 
* ΥΒΕΤ, ύστερα από γνώμη του ΙΓΜΕ, που πρέπει όμως να παρέχεται 
μέσα σε χρονική περίοδο 2 μηνών από την υποβολή σχετικής αίτησης 
από τους μισθωτές. Σε περίπτωση παρέλευσης της παραπάνω προθε¬ 
σμίας άπρακτης, οι μισθωτές ορίζουν τη θέση κατά οικεία κρίση. 


Άρθρο 3ο. 

Εκμετάλλευση 

1. Γεωθερμικός χώρος 

α. Οι μισθωτές υποχρεώνονται να εκμεταλλεύονται το γεωθερμικό 
δυναμικό του εκμισθούμενου μεταλλευτικού - γεωθερμικού χώρου, 
όπως περιγράφεται ο χώρος αυτός τοπογραφικά στην αρχή του διατα¬ 
κτικού της παρούσας απόφασης, κατά τους κανόνες της επιστήμης και 
της τέχνης, κάτω από τις οδηγίες ειδικού γεωπόνου και σύμφωνα με 
την τεχνικοοιχσνομική μελέτη που έχει συνταχθεί. 

Η ανάκτηση του μέγιστου δυνατού ποσοστού της θερμικής ενέργειας, 
που περιέχεται στο θερμό νερό με τρόπο, ώστε η θερμοκρασία εξόδου 
του από το θερμοκήπιο να μη ξεπερνά τους 25 °€, περιλαμβάνεται, στα 
πλαίσια της παραπάνω μελέτης εκμετάλλευσης, ανάμεσα στις βασικές 
υποχρεώσεις των μισθωτών. Παρέκκλιση από την υποχρέωση αυτή επι¬ 
τρέπεται μόνο σε περίπτωση επανεισαγωγής του θερμού νερού, μετά τη 
χρήση του σε ειδικά προς τούτο κατασκευασμένη γεώτρηση (ΚΕΙΝ1Ε0- 

ΤΙΟΝ). 

β. Στην απόλυτη κρίση του ΥΒΕΤ εναπόκειται η διακοπή της άντλη¬ 
σης θερμού νερού από γεωτρήσεις, που θα κατασκευάζονται σύμφωνα 
με την προαναφερθείσα διαδικασία, εφόσον από την εκμετάλλευσή τους 
τίθεται σε κίνδυνο η δίαιτα, η παροχή ή η σταθερότητα της θερμοκρα¬ 
σίας γειτονικών παραγωγικών γεωτρήσεων ή ιαματικών πηγών ή και 
ολοκλήρου του γεωθερμικού ταμιευτήρα του γεωθερμικού πεδίου Σιδη- 
ροκάστρου Νομού Σερρών. 

Στην περίπτωση πάντως αυτή ο ΥΒΕΤ αναλαμβάνει την υποχρέωση 
να εξασφαλίζει την παροχή στους μισθωτές θερμού νερού σε ποσότητα 
και θερμοκρασία όμοιες με εκείνες της γεώτρησης της οποίας απαγο¬ 
ρεύτηκε η εκμετάλλευση. Σε περίπτωση ανυπαρξίας διαθέσιμου θερμού 
νερού, το ΥΒΕΤ υποχρεώνεται να υποδεικνύει στους μισθωτές ύστερα 
από γνώμη του ΙΓΜΕ, νέα θέση μέσα ή έξω από τον εκμισθούμενο γεω¬ 
θερμικό χώρο για εκτέλεση παραγωγικής γεώτρησης, η δαπάνη της 
οποίας βαρύνει τους μισθωτές. 

γ. Απαγορεύεται η εκτέλεση στον εκμισθούμενο γεωθερμικό χώρο 
οποιασδήποτε γεώτρησης για ανακάλυψη θερμού νερού από οποιοδή- 
ποτε τρίτο πλην του μισθωτή και του Ελληνικού Δημοσίου. 

Στην περίπτωση όμως αυτή εκτέλεσης γεωτρήσεων και ανακάλυψης 
θερμού νερού από το Ελλην. Δημόσιο, το νερό τούτο διατίθεται υποχρε¬ 
ωτικά για την κάλυψη των αναγκών των μισθωτών, μετά από αποζημί¬ 
ωση, και μόνο σε περίπτωση περίσσειας θερμού νερού, τούτο διατίθεται 
και σε τρίτους, κατά την κρίση του ΥΒΕΤ. 

δ. Οι μισθωτές υποχρεώνονται να διακόπτουν την παροχή θερμού νε- , 
ρού σε κάθε περίπτωση μη χρησιμοποίησής του. Σε περίπτωση περιορι¬ 
σμού των αναγκών σε θερμό νερό, θα περιορίζεται ανάλογα η παροχή 
του. Προς τούτο οι μισθωτές υποχρεώνονται να προσαρμόσουν στο στό¬ 
μιο εξόδου του θερμού νερού αυτογραφικό όργανο διαρκούς μέτρησης 
του όγκου του θερμού νερού. 

Το Δημόσιο επιφυλάσσεται στην επιβολή περιορισμό της παροχής 
των παραγωγικών γεωτρήσεων στο βαθμό που δεν είναι απαραίτητο το 
θερμό νερό για τη θέρμανση των θερμοκηπίων καθώς και στο βαθμό 
που επηρέζονται παρακείμενες ιαματικές πηγές, ή άλλες θερμές πηγές' 
(γεωτρήσεις κ.λπ.), που έχουν ανακαλυφθεί πριν από τις προαναφερθεί- 
σες παραγωγικές γεωτρήσεις. 

ε. Οι μισθωτές υποχρεώνονται να συμμορφώνονται προς όλες τις νο¬ 
μοθετικές και κανονιστικές διατάξεις που διέπουν την εκμετάλλευση 
των μεταλλείων και να μεριμνούν για την ασφάλεια των απασχολουμέ- 
νων στις διάφορες εργασίες προς αποφυγή εργατικών ατυχημάτων ή 
βλάβης της υγείας και της ασφάλειας των διαβατών, των περίοικων και 
των περιουσιών τους. 

ζ. Το ελάχιστο ύψος επενδύσεων που θα πραγματοποιηθούν για την 
εγκατάσταση θερμοκηπίων, την αγορά γης, εξοπλισμούς, κατασκευή 
κτιρίων εξυπηρέτησης της θερμοκηπιακής μονάδας κ.λπ., σύμφωνα με 
την πιο πάνω τεχνικοοικονομική μελέτη, πρέπει να φθάσει μέσα στους 
πρώτους .12 μήνες από την ανακάλυψη του απαραίτητου θερμού νερού 
σε εκατόν σαράντα εκατομμύρια (140.000.000) δρφχ. 

Η χορήγηση ή όχι παράτασης εναπόκειται στη δικαιοδοσία του 
ΥΒΕΤ. Η παράταση αυτή, εν πάση περιπτώσει, δεν επιτρέπεται να 
υπερβαίνει τους πέντε (5) μήνες. Σε περίπτωση που και η παραπάνω 
παράταση της προθεσμίας περάσει άπρακτη, οι μισθωτές θα εκπέσουν 
από τα μισθωτικά τους δικαιώματα σύμφωνα με το άρθ. 7 της παρού¬ 
σας απόφασης. 

η. Η ίδια συμμετοχή των μισθωτών στην παρούσα, επένδυση των 
εκατόν σαράντα εκατομμύριών (140.000.000) δρχ., όπως ορίζεται 
σύμφωνα με τις διατάξεις του Ν. 1262/82, θα προέρχεται εξ ολοκλή- 

ρου από συνάλλαγμα μη υποχρεωτικά εκχωρητέο στην Τράπεζα της 
Ελλάδος. Η έκταση εξάλλου που θα καλλιεργείται θερμοκηπιακά, πρέ¬ 
πει να έχει εμβαδόν περίπου 15 στρέμματα, όπως ρητά αναφέρεται στην 
σχετική τεχνικοοικονομική μελέτη. 

Παρέκκλιση από τα παραπάνω ελάχιστα ύψη επένδυσης και χρόνου 
ολοκλήρωσης των εργασιών στην έκταση που θα καλλιεργηθεί θερμο- 
κηπιακά, επισύρει σε βάρος των μισθωτών διοικητικές κυρώσεις με 
απόφαση του ΤΒΕΤ, που μπορούν να φτάσουν μέχρι και την έκπτωση 
από τα μισθωτικά τους δικαιώματα και την κατάπτωση της εγγύησης, 
που έχει κατατεθεί για την καλή εκτέλεση της παρούσας απόφασης, 
σύμφωνα με το άρθρο 11 αυτής. 

θ. Για κάθε ημερολογιακό έτος και μέσα στο πρώτο τρίμηνο του επο¬ 
μένου έτους, οι μισθωτές υποχρεώνονται να υποβάλλουν πλήρη στοιχεία 
της δραστηριότητάς τους στην εκμετάλλευση του γεωθερμικού δυναμι¬ 
κού κατά το έτος τούτο, όπως παροχή θερμού νερού και ποσότητα θερ¬ 
μικής ενέργειας που χρησιμοποιήθηκε κατά προσέγγιση, καλλιέργιες 
που πραγματοποιήθηκαν και δαπάνες που απαιτήθηκαν, πρόσωπα που 
απασχολήθηκαν κατά ειδικότητα, χρόνο απασχόλησης κατ’ άτομο, 
ημερομίσθια και μισθοί που καταβλήθηκαν και τέλος πλήρη ισολογισμό 
της επιχείρησης εκμετάλλευσης του εκμισθούμενου γεωθερμικού δυνα¬ 
μικού. 

Ακόμη, για κάθε ημερολογιακό έτος και μέσα στην παραπάνω χρο¬ 
νική περίοδο θα υποβάλλεται τεχνικοεπιστημονική έκθεση υπογραμ¬ 
μένη από διπλωματούχο Μεταλλειολόγο - Μηχανικό ή πτυχιούχο Γεω- 
λόγο και από πτυχιούχο Γεωπόνο. 

Στην παραπάνω έκθεση θα περιλαμβάνονται, μεταξύ άλλων, πληρο¬ 
φορίες αναφορικά με τη συμπεριφορά του θερμού νερού, την ανακτώ¬ 
μενη κατά την εκμετάλλευση θερμότητα, την κατά προσέγγιση αλατο¬ 
περιεκτικότητα του νερού μετά την τελική χρήση του από τον εκμεταλ¬ 
λευτή, καθώς και κάθε άλλο αξιόλογο γεγονός τεχνικού χαρακτήρα που 
συνέβη στο κρινόμενο έτος και χαρακτηρίζει το εκμεταλλευόμενο γεω¬ 
θερμικό δυναμικό. 

Τέλος στην ίδια έκθεση θα περιλαμβάνονται και πληροφορίες αναφο¬ 
ρικά με την πρόοδο που επιτεύχθηκε στο έτος που πέρασε για την αύ¬ 
ξηση της παραγωγικότητας και την εξοικονόμηση ενέργειας. 

ι. Οι μισθωτές θα καταβάλλουν κάθε δυνατή προσπάθεια για την κά¬ 
λυψη από την εγχώρια αγορά του μέγιστου δυνατού μέρους του μηχανι¬ 
κού εξοπλισμού σε υλικά, εγκαταστάσεις και τεχνολογία, καθώς επίσης 
θα εξαντλήσουν όλα τα περιθώρια που προσφέρονται για εξαγωγή των 
προϊόντων τους στο εξωτερικό. 

ια. Η συσκευφσία καθώς και η μεταφορά των παραγομένων προϊό¬ 
ντων θα είναι τυποποιημένη σύμφωνα με τις σχετικές προδιαγραφές του 
Υπουργείου Γεωργίας και της Α.Τ.Ε. 

ιβ. Θά καταβληθεί κάθε δυνατή προσπάθεια για την ελαχιστοποίηαη 
θερμικών απωλειών σε όλες τις φάσεις θερμικής «ροής» και ειδικότερα 
στη θερμοκρασία του νερού εξόδου από το θερμοκήπιο. Ακόμη θα χρησι¬ 
μοποιηθούν τα απαραίτητα όργανα ελέγχου φυσικών σταθερών (θερμο¬ 
κρασία, υγρασία, πίεση, φωτεινότητα κ.λπ.). 

ιγ. Είναι δυνατή η χρήση των θερμών νερών για τη θέρμανση των 
χώρων εγκατάστασης του προσωπικού που θα απασχολείται στα θερμο¬ 
κήπια. 

ιδ. Οι μισθωτές υποχρεώνονται να παίρνουν όλα τα απαραίτητα μέ¬ 
τρα για την αποφυγή από οποιονδήποτε εκτέλεσης γεωτρήσεων χωρίς 
άδεια. 

Προς τούτο οι μισθωτές υποχρεώονται να ειδοποιούν χωρίς καθυστέ¬ 
ρηση τις αρμόδιες Υπηρεσίες των Μεταλλείων και την πλησιέστερη 
Αστυνομική Αρχή. 

ιε. Οι μισθωτές υποχρεώνονται να υποβάλουν στη Νομαρχία Σερ¬ 
ρών, με κοινοποίηση στο ΥΒΕΤ, δύο μήνες πριν από την έναρξη της δο¬ 
κιμαστικής εκμετάλλευσης, μελέτη διάθεσης των γεωθ. αποβλήτων, 
του νερού δηλαδή με την υπολειπόμενη θερμότητα, που απομένει μετά 
τη χρήση του στα θερμοκήπια. Αν τα απόβλητα αυτά δεν μπορούν να 
διατεθούν σε υγρό επιφανειακό αποδέκτη ή στο έδαφος, τότε επανεισά- 
γονται υποχρεωτικά στο γεωθερμικό ταμιευτήρα δια μέσου γεώτρησης 
επανεισαγωγής (γεώτρησης-βόθρου). 

Τέτοια επανεισαγωγή μπορεί να διαταχθεί από το ΥΒΕΤ και σε κάθε 
άλλη περίπτωση που η επανεισαγωγή κριθεί ότι βελτιώνει την ισορρο¬ 
πία ή και μακραίνει τη ζωή του γεωθερμικού ταμιευτήρα. 

Άρθρο 4ο 

Μίσθωμα 

α. Οι μισθωτές θα καταβάλλουν στο Δημόσιο σαν μίσθωμα, κατ’ 
έτος, το χρηματικό ποσόν των εκατό χιλιάδων (100.000) δρχ. ανά 
στρέμμα θερμοκηπιακά καλλιεργούμενης έκτασης. Το ποσόν τούτο θα 


αρχίσει να καταβάλλεται τριάντα (30) μήνες από την έναρξη της ισχύος 
της παρούσας απόφασης. 

β. Το οφειλόμενο στο Δημόσιο μίσθωμα θα βεβαιώνεται σαν δημόσιο 
έσοδο μέσα στον πρώτο μήνα του επόμενου έτους από αυτό που αφορά η 
οφειλή, σε ίσες εξαμηνιαίες δόσεις και θα καταβάλλεται από τους μι¬ 
σθωτές μέσα σε προθεσμία τριών (3) μηνών από τη λήξη κάθε εξαμή¬ 
νου. 

Μέσα στην ίδια προθεσμία πρέπει να υποβάλλεται στο ΥΒΕΤ το οι¬ 
κείο τριπλότυπο είσπραξης. Καθυστέρηση καταβολής του μισθώματος 
πέρα από ένα (1) μήνα από προηγούμενη ειδοποίηση των μισθωτών δί¬ 
νει το δικαίωμα στον Υπουργό Βιομ. Ενέργειας και Τεχν/γίας να κηρύ¬ 
ξει έκπτωτους τους μισθωτές από κάθε δικαίωμα που απορρέει από 
αυτή την απόφαση. Σε περίπτωση ειδικών συνθηκών (κακοκαιρία, κα¬ 
ταστροφή παραγωγής κ.λπ.) είναι δυνατή η μη καταβολή ή η μετάθεση 
καταβολής του μισθώματος μετά από απόφαση του Υπουργού Βιομ. 
Ενέργειας και Τεχνολογίας.. 

Το ανωτέρω μίσθωμα μπορεί να αναπροσαρμόζεται ανά τριετία με 
απόφαση του Υπουργού Βιομηχανίας Ενέργειας και Τεχνολογίας. Πο¬ 
σοστό 30% από τα μισθώματα αυτά διατίθεται, με κοινή απόφαση των 
Υπουργών Εσωτερικών και Βιομ. Ενέργ. & Τεχν. (Ν. 1475/84 άρ. 3 
και 2), στους ΟΤΑ, στην περιοχή των οποίων βρίσκεται ο χώρος εκμε¬ 
τάλλευσης του γεωθερμικού δυναμικού. 

Άρθρο 5ο 

Υπομίσθωση - εκχώρηση μισθωτικών δικαιωμάτων 

Οι μισθωτές δεν έχουν δικαίωμα να υπομισθώσουν ολικά ή μερικά τα 
μισθωτικά τους δικαιώματα που απορρέουν από την απόφαση αυτή. 

Οι μισθωτές δεν δικαιούνται επίσης να εκχωρήσουν και να μεταβιβά¬ 
σουν με οποιονδήποτε τρόπο, τύπο και μορφή τα δικαιώματά τους, που 
απορρέουν από την απόφαση αυτή, προς οποιοδήποτε τρίτο φυσικό ή νο¬ 
μικό πρόσωπο. Επιτρέπεται μόνο εισφορά τους προς σύσταση εταιρείας 
στην οποία την πλειοψηφία των μετοχών θα έχουν οι μισθωτές, ύστερα 
βέβαια από έγκριση του Υπουργού Βιομηχανίας Ενέργειας και Τεχνο¬ 
λογίας, που θα ορίζει τους κατά την κρίση του πρόσθετους όρους. 

Άρθρο 6ο 
Παραίτηση μισθωτή 

Οι μισθωτές δικαιούνται να παραιτηθούν της μίσθωσης αυτής οποτε¬ 
δήποτε θελήσουν με δήλωσή τους προς τον Υπ. ΒΕΤ. 

Η παραίτηση πάντως θα ισχύσει έξι (6) μήνες από την υποβολή της 
δήλωσης χωρίς να απαλλάσσονται της καταβολής μισθώματος κατά τη 
διάρκεια της παραπάνω εξάμηνης προθεσμίας. 

Άρθρο 7 ο 

Έκπτωση 

α) Η έκπτωση των μισθωτών για παραβάσεις των όρων της παρού¬ 
σας απόφασης, όπου αυτή προβλέπεται, απαγγέλλεται με απόφαση του 
Υπουργού ΒΕΤ, μετά από προηγούμενη προειδοποίηση των μισθωτών, 
που θα γίνεται 30 μέρες το πολύ πριν από την έκπτωση. Εφόσον μέσα 
στην προθεσμία αυτή οι μισθωτές συμμορφωθούν με τις υποχρεώσεις 
τους ή τακτοποιήσουν τις παραλείψεις τους απαλλάσσονται από κάθε 
κύρωση. 

β) Εφόσον περάσει άπρακτη η ανωτέρω προθεσμία των 30 ημερών ο 
Υπ. ΒΕΤ εκδίδει απόφαση έκπτωσης που θα ισχύσει από την κοινοποί¬ 
ησή της στους μισθωτές. 

γ) Εφόσον κηρυχθούν έκπτωτοι οι μισθωτές, λύεται η μίσθωση που 
έγινε με την παρούσα απόφαση και παύει κάθε απαραίτητη σε βάρος του 
Δημοσίου από τους μισθωτές αλλά και κάθε άλλον που έλκει δικαιώ¬ 
ματα και καταπίπτει υπέρ του Δημοσίου η εγγύηση που έχει κατατεθεί. 

Άρθρο 8ο 

Ζώνη προστασίας του μεταλλευτικού γεωθερμικού χώρου. 

α) Μέσα στον παραχωρούμενο μεταλλευτικό (γεωθερμικό) χώρο 
απαγορεύεται οποιαδήποτε εκμετάλλευση γεωθερμικής ενέργειας από 
τρίτους.. 

Κατεξαίρεση, επιτρέπεται η εκτέλεση γεωτρήσεων από το Δημόσιο 
για καθαρά ερευνητικούς σκοπούς και με την προϋπόθεση να μην παρα¬ 
κωλύεται η εκμετάλλευση από τους μισθωτές. 

β) Εκτέλεση άλλων γεωτρήσεων για την εξασφάλιση γλυκού νερού 
(άρδευση ύδρευση κ.λπ.) μέσα στον εκμισθούμενο μεταλλευτικό χώρο 
επιτρέπεται μόνο μετά από άδεια των αρμοδίων υπηρεσιών και γνώμη 

του Ινστιτούτου Γεωλογικών και Μεταλλευτικών Ερευνών. Εκτέλεση 
των παραπάνω έργων, κατά παρέκκλιση των όρων της παραγράφου 
αυτής ή των οικείων διατάξεων, συνεπάγεται την έκπτωση των μισθω¬ 
τών. 

Άρθρο 9ο 

Προτεραιότητα μεταλλευτικού δικαιώματος 

Σε περίπτωση που ανακαλυφθεί στον παραχωρούμενο χώρο μετάλ- 
λευσμα εξαιρετικής, κατά την κρίση του Υπουργού Βιομηχανίας, Ενέρ¬ 
γειας και Τεχνολογίας, σημασίας για την Εθνική Οικονομία, μπορεί το 
παραχωρούμενο δικαίωμα εκμετάλλευσης των πηγών να περιοριστεί ή 
και να υποχωρήσει ολοσχερώς χωρίς καμμιά, σε βάρος του Δημοσίου, 
απαίτηση εκτός από την επιστροφή της εγγυητικής επιστολής στους μι¬ 
σθωτές. 

Άρθρο 10ο 
Εγγύηση 

α) Για την πιστή εκτέλεση των όρων της παρούσας απόφασης, οι μι¬ 
σθωτές υποχρεώνονται, μέσα σε δύο (2) μήνες από τη δημοσίευση αυτής 
της απόφασης στην Εφημερίδα της Κυβερνήσεως να προσκομίσουν εγ¬ 
γυητική επιστολή αναγνωρισμένης Τράπεζας ύψους ενός εκατομμυρίου 
(1.000.000) δρχ. απεριόριστης ισχύος. 

Ο τύπος της εγγυητικής επιστολής είναι αυτός που χρησιμοποιείται 
πάγια στις περιπτώσεις αυτές από τις Ελληνικές Τράπεζες. 

β) Σε περίπτωση που περάσει η παραπάνω προθεσμία των (2) μηνών 
χωρίς οι μισθωτές να έχουν προσκομίσει την παραπάνω εγγυητική επι¬ 
στολή, μπορεί να κηρυχθούν έκπτωτοι των μισθωτικών δικαιωμάτων 
τους με απόφαση του Υπουργού Βιομηχανίας, Ενέργειας και Τεχνολο¬ 
γίας, οπότε λύεται και η παρούσα μίσθωση. 

γ) Η παραπάνω εγγυητική επιστολή επιστρέφεται στους μισθωτές 
μετά την κανονική λύση της μίσθωσης ή παραίτησης, εφόσον όμως 
έχουν εκπληρώσει όλες τις υποχρεώσεις τους, όπως αυτές προκύπτουν 
από τους όρους της παρούσας απόφασης. Το ποσό της εγγύησης κατα¬ 
πίπτει .υπέρ του Δημοσίου σε κάθε περίπτωση έκπτωσης κατά τη διαδι¬ 
κασία του άρθρου 7. 

Άρθρο 11ο 
Ποινική Ρήτρα 

1. Για παραβάσεις όρων της παρούσας σύμβασης, εξαιρουμένων των 
περιπτώσεων για τις οποίες προβλέπεται έκπτωση και λύση της μίσθω¬ 
σης, μπορεί να επιβληθεί με απόφαση του ΥΒΕΤ στους μισθωτές ποι¬ 
νική ρήτρα που μπορεί να φθάσει στο ύψος της εγγύησης. 

Στην περίπτωση επιβολής προστίμου, αυτό μπορεί να εισπραχθεί από 
την εγγύηση, το ποσό της οποίας οι μισθωτές υποχρεώνονται να συ¬ 
μπληρώσουν σ’ ένα μήνα από την κοινοποίηση σ’ αυτούς της απόφασης 
του ΥΒΕΤ «περί επιβολής προστίμου». Η μη εμπρόθεσμη συμπλήρωση 
του ποσού της εγγύησης, μπορεί να έχει σαν συνέπεια την έκπτωση τών 
μισθωτών από τα μισθωτικά τους δικαιώματα και τη λύση της μίσθω¬ 
σης σύμφωνα με το αρ. 7. 

Άρθρο 12ο 

Λήξη ισχύος της απόφασης 

α) Μετά τη λήξη της μίσθωσης, ανεξάρτητα εάν γίνει κανονικά λόγω 
λήξης της διάρκειάς της ή μετά από παραίτηση ή έκπτωση των μισθω¬ 
τών ή με Οποιοδήποτε άλλο τρόπο, όλες οι πάγιες εγκαταστάσεις με τήν 
επιφάνεια που καλύπτουν και έγιναν από τους μισθωτές για τις ανάγκες 
της εκμετάλλευσης του γεωθ. χώρου, περιέρχονται στην κυριότητα του 
Δημοσίου χωρίς αποζημίωση. Στην περίπτωση αυτή πάντως δεν περι¬ 
λαμβάνονται οι εδαφικές εκτάσεις που αποτέλεσαν αντικείμενο καλλιέρ¬ 
γειας θερμοκηπίων ή χρησιμοποιήθηκαν έμμεσα ή άμεσα στην καλλιέρ¬ 
γεια αυτή, καθώς και οι αντίστοιχες μηχανολογικές και λοιπές συναφείς 
εγκαταστάσεις, που δικαιούνται να διαχειριστούν κατά την κρίση τους ή 
να αποκομίσουν οι μισθωτές. 

β) Εξ άλλου <χν οι μισθωτές έχουν εκπληρώσει τις υποχρεώσεις, όπως 
αυτές προκύπτουν από την παρούσα απόφαση, μπορούν να αποκομίσουν 
τις κινητές εγκαταστάσεις μέσα σε προθεσμία τριών (3) μηνών από τότε 
που λύθηκε η μίσθωση με την παρουσία εκπροσώπου του Δημοσίου. 

Η προθεσμία αυτή μπορεί, μετά από σχετική αίτηση των μισθωτών 
να παραταθεί μία φορά με απόφαση του Υπουργού ΒΕΤ και για τρεις (3) 
μήνες ακόμη. 

γ) Εφόσον η παραπάνω προθεσμία περάσει άπρακτη, οι μισθωτές χά¬ 


νουν κάθε δικαίωμα επί των πιο πάνω κινητών εγκαταστάσεων, που πε¬ 
ριέρχονται στην κυριότητα και κατοχή του Δημοσίου χωρίς να κατα¬ 
βληθεί οποιαδήποτε αποζημίωση στο μισθωτή ή άλλον που έλκει δικαι¬ 
ώματα. 

δ) Πριν λυθεί η μίσθωση γίνεται με σύμπραξη και των δύο μερών, 
επιτόπια απογραφή των εγκαταστάσεων που παρέλαβαν από το Δημό¬ 
σιο ή πραγματοποίησαν κατά τη διάρκεια ισχύος της μίσθωσης οι μι¬ 
σθωτές, που η κυριότητα τους ανήκει κατά το νόμο ή κατά την παρούσα 
σύμβαση στο Δημόσιο, καθώς και όσων επιστρέφονται σύμφωνα με όσα 
αναφέρονται στην παραπάνω παράγραφο (β). 

ε) Εάν για οποιονδήποτε λόγο δεν συμπράξουν οι μισθωτές, η απο¬ 
γραφή γίνεται από επιτροπή εκπροσώπων του Υπουργείου Βιομηχα¬ 
νίας, Ενέργειας και Τεχνολογίας. 

Αντίγραφο του πρακτικού της απογραφής κοινοποιείται έγκαιρα 
στους μισθωτές για να λάβουν γνώση. 

Οι μισθωτές ευθύνονται απέναντι στο Δημόσιο, εάν κατά την αποχώ¬ 
ρηση πάρουν εγκαταστάσεις ή τμήματα τούτων χωρίς τη συγκατάθεση 
και την παρουσία εκπροσώπου του Δημοσίου, επιφυλασσομένης και τυ¬ 
χόν ποινικής ευθύνης των υπευθύνων οργάνων τους. 

Άρθρο 13ο 
Επίλυση διαφορών 

Οποιαδήποτε διαφορά που θα προκύψει από την εφαρμογή της πα¬ 
ρούσας μισθωτικής σχέσης και κατά τη διάρκεια αυτής, επιλύεται από 
το κατά τόπο αρμόδιο Δικαστήριο σύμφωνα με τις διατάξεις του Κώ¬ 
δικα Πολιτικής Δικονομίας. 

Άρθρο 14ο 

Έναρξη ισχύος της απόφασης 

Οι μισθωτές υποχρεώνονται, μέσα σε χρονική περίοδο 15 ημερών 
από την γνωστοποίηση σ’ αυτούς της δημοσίευσης της παρούσας από¬ 
φασης στην Εφημερίδα της Κυβερνήσεως, να γνωρίσουν στο Υπουργείο 
Βιομηχανίας Ενέργειας και Τεχνολογίας με επιστολή τους την αποδοχή 
όλων των όρων της απόφασης οπότε η τελευταία ισοδυναμεί με μισθω¬ 
τήρια σύμβαση μεταξύ του Ελληνικού Δημοσίου και των μισθωτών με 
όλα τα δικαιώματα και τις υποχρεώσεις που απορρέουν από την εν 
λόγω απόφαση και με έναρξη ισχύος την ημέρα δημοσίευσης της από¬ 
φασης στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα της Κυβερνή¬ 
σεως, σύμφωνα με το άρθρο 2 παρ. 3 του Ν. 1475/84. 

Αθήνα, 14 Ιουλίου 1989 

Ο ΥΠΟΥΡΓΟΣ 

ΜΙΧ. ΠΑΠΑΚΩΝΣΤΑΝΤΙΝΟΥ 

- 4 - 

Αρ^ 9653/12859 (15) 

Τροποποίηση της 67892/12.10.1984 απόφασης του Υπουργού Εσω¬ 
τερικών. 

ΝΟΜΑΡΧΙΑ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις της παρ. 4 του άρθρου 246 του Π. Δ/τος 76/85 
όπως αυτές αντικαταστάθηκαν με τις όμοιες του άρθρου 20 παρ. 2 του 
Ν. 832/89. 

2. Το 250/89 Π. Δ/γμα. 

3. Την 67892/12.10.1984 απόφαση του Υπουργού Εσωτερικών 
όπως αυτή τροποποιήθηκε με την 26435/1986 όμοια και με την οποία 
συστήθηκε η Δημοτική Επιχείρηση Τεχνικών Έργων Δήμου Νέας Ιω¬ 
νίας Αττικής (ΦΕΚ 759) 84 τ.Β'). 

4. Την 130/1989 απόφαση του Δημοτικού Συμβουλίου Νέας Ιω¬ 
νίας, αποφασίζουμε: 

Τροποποιούμε την παρ. 7 της 67892/12.10.84 απόφασης του 
Υπουργού Εσωτερικών, όπως αυτή είχε τροποποιηθεί με την 
26435/86-όμοια ως εξής: 

«Ο Δήμος Νέας Ιωνίας εγκρίνει την κεφαλαιοποίηση ποσού 
4.200.000 εκ των κερδών χρήσεων ετών 1986 και 1987 της Δημοτι¬ 
κής Επιχείρησης Τεχνικών Έργων Νέας Ιωνίας Αττικής με αύξηση του 
αρχικού κεφαλαίου της από 8.000.000 δρχ. σε 12.200.000». 

Κατά τα λοιπά ισχύει η προηγούμενη απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία, Παρασκευή, 13 Ιουλίου 1989 

Ο Νομαρχών Διευθυντής 
ΔΗΜ. ΜΑΝΤΑΤΑΚΟΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30" 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α" 

Δρχ. 

7.000 

β) 

» » 

» 

Β" 

» 

10.000 

Υ) 

» » 

» 

Π 

, » 

4.000 

δ) 

» » 

» 

Δ' 

» 

10.000 

ε) 

» » 

» 

Αναπτυξιακών Πράξεων 

» 

8.000 

στ) 

» » 

» 

Ν.Π.Δ.Δ. 

» 

4.000 

ζ) 

» » 

» 

ΠΑΡΑΡΤΗΜΑ 

» 

2.000 

η) 

» » 

» 

Δελτ. Εμπ.& Βιομ. Ιδ. 

» 

5.000 

θ) 

» » 

» 

Αν. Ειδικού Δικαστηρίου 

» 

1.000 

') 

» » 

» 

Α.Ε. &Ε.Π.Ε. 

» 

20.000 

•α) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















